קבוצת ברצלונה בגמר ליגת האלופות לנשים ב-2019
**מועדון הכדורגל ברצלונה נשים** (בספרדית: **Futbol Club Barcelona Femení**), ובקיצור **ברצלונה נשים** (בספרדית: **FC Barcelona Femení**), הוא מועדון כדורגל נשים ספרדי מהעיר ברצלונה, המשחק בליגת העל הספרדית. המועדון נוסד בשנת 1988 בשם **מועדון נשים ברצלונה** (בספרדית: **Club Femení Barcelona**), ובשנת 2001 הפך למחלקת כדורגל הנשים הרשמית של מועדון הכדורגל ברצלונה. הקבוצה היא מחזיקת ליגת האלופות לנשים ואחת מקבוצות כדורגל הנשים המצליחות ביותר בספרד שזכתה ב-6 אליפויות ו-7 גביעי המדינה.

היסטוריה
--------

**מועדון נשים ברצלונה**, שהיה תחת חסות ברצלונה (אך לא חלק מהמועדון), נוסד בשנת 1988 והיה ממייסדי הליגה הספרדית שקמה באותה שנה. הייתה לה ריצה מוצלחת של שלוש שנים בתחילת שנות ה-90, זכתה בגביע המלכה בשנת 1994 וגם סיימה כסגנית האלופה בשנים 1992 ו-1994, אך לאחר מכן היא דעכה ונפלה לתחתית הטבלה.

בשנת 2001 שולב "מועדון נשים ברצלונה" במועדון הכדורגל ברצלונה כמחלקה רשמית של המועדון, מכיוון שהליגה הספרדית עברה רפורמה ומותגה מחדש בשם "סופרליגה נשים", אך ברצלונה לא התקבלה לליגה בגלל תוצאותיה בעונה הקודמת. לאחר שתי הופעות לא מוצלחות בפלייאוף העלייה, הקבוצה העפילה לסופרליגה בשנת 2004. בשתי העונות הבאות היא סיימה באמצע הטבלה, אך בשנת 2007 סיימה במקום האחרון וירדה לליגה השנייה.

ברצלונה חזרה לסופרליגה בשנה הבאה, ובין שנת 2009 לשנת 2011 היא סיימה בצמרת הליגה. בשנת 2011 זכתה בגביע המלכה השני שלה, כשניצחה 1–0 את היריבה העירונית אספניול, ובשנת 2012 היא זכתה באליפות הלאומית הראשונה שלה עם שיא של 94 נקודות, כתוצאה מכך העפילה לראשונה בתולדותיה לליגת האלופות. ברצלונה הצליחה לשמור על תואר האליפות בשנת 2013 עם ניצחון במחזור האחרון במשחק חוץ נגד מובילת הטבלה אתלטיק בילבאו, וכמה שבועות לאחר מכן היא גם זכתה בגביע המלכה עם ניצחון 4–0 על סרגוסה והפכה לקבוצה החמישית שזכתה בדאבל הספרדי.

בליגת האלופות
-------------

לאחר זכייתה הראשונה באליפות ב-2012 השתתפה לראשונה בתולדותיה בליגת האלופות. כיוון שקבוצות ספרדיות לא זכו להצלחה רבה בתקופה זו, הקבוצה לא הייתה מדורגת והוגרלה מול ארסנל החזקה שניצחה אותה בקלות בשני המפגשים בסיבוב הראשון.

ברצלונה העפילה לראשונה לשלב רבע גמר ליגת האלופות בעונת 2013/2014. שלוש עונות אחר כך ברצלונה הגיעה לחצי הגמר, ובשנת 2019 המועדון העפיל לראשונה בתולדותיו לגמר ליגת האלופות, בו הוא הובס 1–4 על ידי אולימפיק ליון.

בשנת 2021 העפילה הקבוצה פעם נוספת לגמר תוך שהיא מנצחת ברבע הגמר את מנצ'סטר סיטי ובחצי הגמר את פריז סן-ז'רמן. בגמר ניצחה הקבוצה את צ'לסי 0-4 כדי לזכות לראשונה בתואר. בכך הפך מועדון ברצלונה למועדון הספרדי הראשון שזוכה בתואר וכן לראשון שזוכה בתואר בתחרות הגברים והנשים.

ב-30 במרץ 2022 במהלך משחק רבע גמר ליגת האלופות מול קבוצת ריאל מדריד שנערך באצטדיון קאמפ נואו, נשבר שיא הקהל של פיפ"א ואופ"א למשחק כדורגל נשים, כשקהל של 91,553 צופים צפו במשחק. ב-22 באפריל 2022 השיא נשבר שוב בניצחון 5–1 על וולפסבורג במהלך חצי הגמר של המפעל, כשקהל של 91,648 צופים נכחו בקאמפ נואו. ב-30 באפריל 2022 הבטיחה את עלייתה לגמר בפעם השנייה ברציפות לאחר הפסד 0–2 לוולפסבורג (5–3 לברצלונה בסיכום שני המשחקים). היה זה ההפסד הראשון של הקבוצה לאחר 45 ניצחונות ברצף בכל המסגרות. בגמר באותה שנה, שנערך בטורינו הפסידה לאולימפיק ליון בתוצאה 1–3.

בעונת 2023 ניצחה ברצלונה את וולפסבורג 3–2 בגמר לאחר שהייתה בפיגור 0–2, וזכתה בליגת האלופות בפעם השנייה בתולדותיה.

סגל נוכחי
---------

**מעודכן ל-31 באוקטובר 2023**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | ספרדספרד | שוערת | סנדרה פאניוס (קפטנית שלישית) |
| 2 | ספרדספרד | בלמית | אירנה פארדס  |
| 4 | ספרדספרד | בלמית | מריה פילאר לאון  |
| 5 | ספרדספרד | בלמית | ז'אנה פרננדס  |
| 6 | ספרדספרד | חלוצה | קלאודיה פינה  |
| 7 | ספרדספרד | חלוצה | סלמה פראוולו  |
| 8 | ספרדספרד | בלמית | מרטה טורחון (קפטנית שנייה) |
| 9 | ספרדספרד | חלוצה | מריונה קלדנטיי  |
| 10 | נורווגיהנורווגיה | קשרית | קרוליין גראהם הנסן  |
| 11 | ספרדספרד | קשרית | אלכסיה פוטיאס (קפטנית) |
| 12 | ספרדספרד | קשרית | פטריסיה גיחארו (קפטנית רביעית) |

 |  | 

| מס' |  | עמדה | שם |
| --- | --- | --- | --- |
| 13 | ספרדספרד | שוערת | קטה קול  |
| 14 | ספרדספרד | קשרית | אייטנה בונמטי  |
| 15 | אנגליהאנגליה | בלמית | לוסי ברונז  |
| 16 | שוודיהשוודיה | חלוצה | פרידולינה רולפו  |
| 19 | ספרדספרד | חלוצה | ברונה וילאמלה  |
| 20 | ניגריהניגריה | חלוצה | אסיסט אושואלה  |
| 21 | אנגליהאנגליה | קשרית | קיירה וולש  |
| 22 | ספרדספרד | בלמית | אונה באטייה  |
| 23 | נורווגיהנורווגיה | קשרית | אינגריד אנגן  |
| 24 | הולנדהולנד | קשרית | אסמה ברוחטס  |
| 24 | ספרדספרד | שוערת | ז'מה פונט  |

 |

תארים והישגים
-------------

### תארים בין לאומיים

* **ליגת האלופות לנשים:**
	+ **זכייה (2):** 2020/2021, 2022/2023
	+ סגנות (2): 2019/2020, 2021/2022

### תארים לאומיים

* **ליגת העל הספרדית:**
	+ **זכייה (8):** 2011/2012, 2012/2013, 2013/2014, 2014/2015, 2019/2020, 2020/2021, 2021/2022, 2022/23 **(שיא)**
	+ סגנות (5): 1991/1992, 2015/2016, 2016/2017, 2017/2018, 2018/2019
* **גביע המלכה:**
	+ **זכייה (9):** 1994, 2011, 2013, 2014, 2017, 2018, 2020, 2021, 2022 **(שיא)**
	+ סגנות (2): 1991, 2016
* **הסופר קאפ הספרדי:**
	+ **זכייה (2):** 2020, 2022 **(שיא)**

### תארים אזוריים

* **גביע קטלוניה:**
	+ **זכייה (10):** 2009, 2010, 2011, 2012, 2014, 2015, 2016, 2017, 2018, 2019 **(שיא)**
	+ סגנות (5): 2005, 2006, 2007, 2008, 2013

קישורים חיצוניים
----------------

ויקישיתוף מדיה וקבצים בנושא **ברצלונה** בוויקישיתוף
* אתר האינטרנט הרשמי של ברצלונה
* ברצלונה, ברשת החברתית פייסבוק

* ברצלונה, ברשת החברתית אקס (טוויטר)

* ברצלונה, ברשת החברתית אינסטגרם

* פרופיל, באתר Soccerway

* פרופיל, באתר WorldFootball.net

הערות שוליים
------------

1. 1 2 3  בתור "מועדון נשים ברצלונה", לפני שנהפך למחלקת כדורגל הנשים הרשמית של ברצלונה

1. ↑  "FC Barcelona, campeón de la Copa de SM La Reina tras vencer al RCD Espanyol (1-0)" (בספרדית). rfef.es. 19 ביוני 2011. אורכב מ-המקור ב-27 בדצמבר 2011. נבדק ב-19 ביוני 2011. `{{cite web}}`:  (עזרה)
2. ↑  "El Barça femenino, campeón de Liga" (בספרדית). מונדו דפורטיבו. 27 במאי 2012. נבדק ב-27 במאי 2012. `{{cite web}}`:  (עזרה)
3. ↑  היסטוריה: ברצלונה זכתה בליגת האלופות לנשים, באתר ynet, 16 במאי 2021
4. ↑  היסטוריה: בארסה זכתה בליגת האלופות לנשים, באתר ערוץ הספורט, 17 במאי 2021
5. ↑  ליאור ברטל, ‏כדורגל: קבוצת הנשים של ברצלונה זכתה בליגת האלופות לראשונה בתולדותיה, באתר דבר העובדים בארץ ישראל, 16 במאי 2021
6. ↑  Record 91,553 fans watch Barcelona women oust Real Madrid from Champions League (video), uk.news.yahoo.com (באנגלית)
7. ↑  Camp Nou does it again and beats the world record for attendance with 91,648 fans!, www.fcbarcelona.com (באנגלית)
8. ↑  FC Barcelona end the 2021/22 season with 16 trophies, www.fcbarcelona.com (באנגלית)
9. ↑  ‏אחרי מהפך הירואי: ברצלונה ניצחה את וולפסבורג וזכתה בליגת האלופות, באתר ספורט1, 3 ביוני 2023